В условията на извънредната епидемична обстановка отварянето на ценовите предложения на допуснати участници, заявили групи медицински изделия по чл. 21, ал.4, т. 4, буква „в“ от Наредбата по чл.30а от ЗМИ ще се осъществи по публикуван график на 9 и 10 март 2021 г. в електронна среда от разстояние, на основание заповед № РД-09-1064 от 20.11.2020 г. на управителя на НЗОК.

Това ще стане посредством приложение за видеоконферентни разговори Zoom Meetings. По изключение, когато липсва обективна възможност за осъществяване в електронна среда на отварянето на ценовите предложения от разстояние, може да се прилага и всеки друг подходящ начин, който осигурява ефективност на процеса при спазване на въведените в страната противоепидемични мерки.

За отварянето на ценовите предложения в електронна среда от разстояние, моля в срок до 5 март 2021 г. вкл., всеки допуснат участник в процедурата за 2021 г., който е подал ценово предложение от групи медицински изделия по чл. 21, ал.4, т. 4, буква „в“ от Наредбата по чл.30а от ЗМИ, да изпрати електронно съобщение с актуален/ни електронен/ни адрес/и. На предоставените електронни адреси ще бъде изпратена покана от НЗОК за присъединяване към meetings room за осъществяване на видеоконферентна връзка.

Моля, съобщението да бъде изпратено на следните електронни адреси: kleventiev@nhif.bg; dlukanov@nhif.bg; kmanov@nhif.bg; kobreshkov@nhif.bg. Няма ограничения в броя на посочените адреси от допуснатите участници.